WPH ทะยาน 24% นิวไฮกว่า 4 ปี มั่นใจผลงาน Q1 โตทะลุเป้า ตรวจ RT-PCR คึก!
WPH พุ่งแรง 24% นิวไฮรอบ 4 ปี 5 เดือน มั่นใจผลงานไตรมาส 1/65 โตทะลุเป้า มีผู้ใช้บริการเข้ามาตรวจ RT-PCR คึกคัก ขณะที่คาดปี 2565 รายได้เติบโตต่อเนื่องได้อีก 5-10%
WPH พุ่งแรง 23% นิวไฮรอบ 4 ปี 5 เดือน มั่นใจผลงานไตรมาส 1/65 โตทะลุเป้า มีผู้ใช้บริการเข้ามาตรวจ RT PCR คึกคัก ขณะที่คาดปี 2565 รายได้เติบโตต่อเนื่องได้อีก 5-10%
12 เม.ย. 2565

ผู้สื่อข่าวรายงานว่า วันนี้ (12 เม.ย. 2565) ราคาหุ้น บริษัท โรงพยาบาลวัฒนแพทย์ ตรัง จำกัด (มหาชน) หรือ WPH ณ เวลา 10:06 น. อยู่ที่ระดับ 3.88 บาท บวกไป 0.74 บาท หรือขึ้นไป 23.57% โดยทำจุดสูงสุดที่ 3.96 บาท และทำจุดต่ำสุดที่ 3.34 บาท ด้วยมูลค่าการซื้อขาย 93.02 ล้านบาท ซึ่งราคาหุ้นทำนิวไฮประมาณ 4 ปี 5 เดือน
โดยเบื้องต้นหุ้นกลุ่มโรงพยาบาลเป็นหุ้นปลอดภัยทำให้นักลงทุนเข้าเก็งกำไรในหุ้น WPH เนื่องจากพื้นฐานแข็งแกร่ง หลังจากปี 2564 ที่ผ่านมาโชว์กำไรทุบสถิติสูงสุดเป็นประวัติการณ์หลังจากพลิกมีกำไรสุทธิ 232.29 ล้านบาท เมื่อเทียบกับงวดเดียวกันของปีก่อนขาดทุนสุทธิ 28.33 ล้านบาท
นอกจากนี้ในปี 2565 บริษัทฯ ประเมินรายได้เติบโตต่อเนื่องได้อีก 5-10% จากฐานที่สูงของปี 2564 ส่วนสถานการณ์โควิด-19 สายพันธุ์โอมิครอน ช่วงนี้ยังคงระบาดรุนแรง ทำให้มีผู้ใช้บริการเข้ามาตรวจ RT-PCR คึกคัก แบบนี้ไม่ต้องเดา เชื่อได้เลยว่า ผลงานไตรมาส 1 ปี 2565 โตทะลุเป้า